Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
10. januára 2002
K materiálu č. 17/2002
K bodu č. 6	
     

S T A N O V I S K O

k návrhu zákona o brannej povinnosti    

I.
Návrh zákona o brannej povinnosti predkladá na rokovanie vlády SR minister obrany SR podľa Plánu legislatívnych úloh vlády SR na rok 2001.
II.
Cieľom návrhu je komplexne upraviť problematiku brannej povinnosti, odvodového konania, povinnej vojenskej služby, zálohy ozbrojených síl, posudzovania zdravotnej spôsobilosti odvedencov a vojakov a opatrení v čase vojny, vojnového stavu, výnimočného stavu a núdzového stavu súvisiacich s plnením brannej povinnosti.
III.
Problematika návrhu zákona nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí medzi priority odporúčané v Bielej knihe.
Ako predkladateľ správne uvádza v Doložke zlučiteľnosti, návrh zákona sa dotýka Zmluvy o Európskej únii v jej amsterdamskom znení. Hlava I, čl. 6, bod 2 Zmluvy o Európskej únii ustanovuje, že únia rešpektuje základné ľudské práva, tak ako ich zaručuje Európsky dohovor o ochrane ľudských práv a základných slobôd.
                                                                        IV.
Sekcia Inštitút pre aproximáciu práva uplatňuje k materiálu nasledujúcu pripomienku: V bode 6 Doložky zlučiteľnosti je potrebné konštatovať úplnú zhodu, nakoľko Európskym dohovorom o ľudských právach a základných slobodách, na ktorý odkazuje čl. 6 bod 2 Zmluvy o EU je viazaná i Slovenská republika.

Bratislava	07.01.2002	
Vypracoval:	Mgr. Dušan Martinčok
	
Tel.:	57295601

JUDr. Mária Krošlákovágenerálna riaditeľka